
องค์การบริหารส่วนตำบลเทพราช  อำเภอสิชล  จังหวัดนครศรีธรรมราช

เรื่องน่ารู้เกี่ยวกับการชำระภาษี
เงินภาษีทุกบาทนั้นมีค่า  ช่วยพัฒนาท้องถิ่นของเรา
1.  ภาษีโรงเรือนและที่ดิน  1  มกราคม  ถึงสิ้นเดือนกุมภาพันธ์  ของทุกปี 

2.  ภาษีบำรุงท้องที่   1  มกราคม   ถึง  30  เมษายน  ของทุกปี 
3.  ภาษีป้าย  1  มกราคม  ถึง  31  มีนาคม  ของทุกปี 
ภาษีโรงเรือนและที่ดิน
ความหมายของภาษีโรงเรือนและที่ดิน
           ถ้าท่านเป็นเจ้าของโรงเรือน  หรือสิ่งปลูกสร้างอย่างอื่นโดย  ให้เช่า บ้านเช่า หอพัก โรงแรม ตึกแถว  ใช้เป็นที่เก็บสินค้า  หรือขายสินค้า
สิ่งที่ต้องปฏิบัติ
          ไปรับแบบพิมพ์ (ภาษีโรงเรือนและที่ดิน) ภ.ร.ด.2  เพื่อกรอกรายละเอียดยื่นต่อองค์การบริหารส่วนตำบลที่ท่านอยู่ในเขต
           1)  ประเภทแห่งทรัพย์สิน (อาคาร  ตึกไม้  โรงเรือน)
           2)  ค่ารายปีแห่งทรัพย์สิน (จำนวนเงินซึ่งทรัพย์สินนั้นสมควรจะให้เช่าในปีหนึ่ง)
           3)  ยื่นแบบแสดงรายการเสียภาษีต่อองค์การบริหารส่วนตำบลภายในเดือนกุมภาพันธ์ของทุกปี
การเสียเงินเพิ่ม  และค่าปรับ
· ผู้ใดละเลยไม่ยื่นแบบแสดงรายการมีความผิดโทษปรับไม่เกิน  200  บาท  และเรียกเก็บภาษีย้อนหลังไม่เกิน  10  ปี 

· ผู้ใดยื่นแบบแสดงรายการไม่ถูกต้องตามความเป็นจริงหรือไม่บริบูรณ์มีความผิดต้องระวางโทษจำคุกไม่เกิน  6  เดือน  หรือปรับไม่เกิน  500  บาท  หรือทั้งจำทั้งปรับและเรียกเก็บได้ไม่เกิน  5  ปี 

· ถ้าชำระค่าภาษีเกินกำหนด  30  วัน  นับถัดจากวันที่ได้รับแจ้งจากเจ้าหน้าที่ประเมิน  ให้เสียเงินเพิ่ม  ดังนี้ 

· ไม่เกิน  1  เดือน  เสียเพิ่ม  2.5% 

· เกิน  1  เดือน  แต่ไม่เกิน  2  เดือน  เพิ่ม  5% 

· เกิน  2  เดือน  แต่ไม่เกิน  3  เดือน  เพิ่ม  7.5% 

· เกิน  3  เดือน  แต่ไม่เกิน  4  เดือน  เพิ่ม  10% 

เกิน  4  เดือนขึ้นไปให้ยึดอายัดหรือขายทอดตลาดทรัพย์สินโดยมิต้องขอให้ศาลสั่งหรือออกหมายยึด  
ภาษีบำรุงท้องที่
ถ้าท่านเป็นเจ้าของที่ดินท่านมีหน้าที่ดังนี้
     
            -  ยื่นแบบแสดงรายการเสียภาษีบำรุงท้องที่  ทุกรอบ  4  ปี  (ให้ยื่นภายในเดือนมกราคมของทุกปีแรกที่มีการตีราคาปานกลาง)  บุคคลใดเป็นเจ้าของที่ดินใหม่  หรือที่ผู้ใดเปลี่ยนแปลงให้ยื่นแบบแสดงรายการภายใน  10  วันนับตั้งแต่วันที่เจ้าของที่ดินขึ้นใหม่
            -   การชำระภาษีบำรุงท้องที่  ชำระภาษีภายในเดือนเมษายนของทุกปี  หากพ้นกำหนดให้ถือเป็นภาษีบำรุงท้องที่ค้างชำระให้เสียเงินเพิ่มร้อยละ  2 %  ต่อเดือนหากปล่อยให้ที่ดินให้ว่างเปล่าภาษีเพิ่มเป็น  2  เท่า  ที่ดินใช้เป็นที่อยู่อาศัย  เลี้ยงสัตว์  ประกอบกสิกรรม  ให้ลดหย่อนไม่ต้องเสีย  ภาษีบำรุงท้องที่ภายในเนื้อที่ภายในเนื้อที่  100  ตารางวา
             -   บทกำหนดโทษผู้ใดโดยรู้อยู่แล้วหรือโดยจงใจแจ้งข้อความเป็นเท็จ  นำพยานหลักฐานเท็จมาแสดงเพื่อหลีกเลี่ยง  หรือพยายามเลี่ยงการเสียภาษีบำรุงท้องที่  ต้องระวางโทษจำคุกไม่เกิน  6  เดือนหรือปรับไม่เกิน  2,000  บาท หรือทั้งจำทั้งปรับ

ภาษีป้าย 
สิ่งที่ต้องปฏิบัติ 
            -   ถ้าท่านเป็นเจ้าของป้ายหรือป้ายอยู่ในความครอบครอง  ของท่านให้ยื่นแบบแสดงรายการภาษีป้าย  ภายในเดือน  มีนาคมของทุกปี  ถ้ามีการเปลี่ยนแปลงป้ายเดิมหรือติดตั้งป้ายใหม่หลังเดือนมีนาคม  จะต้องยื่นแบบแสดงรายการ  เสียภาษีป้ายภายในกำหนด  15  วัน
            -  ผู้มีหน้าที่เสียภาษีป้าย  ชำระภาษีป้ายภายในกำหนด  15  วัน  ที่ได้รับแจ้งการประเมิน
            -  ผู้ไม่ยื่นแบบแสดงรายการภาษีป้าย  ภายในกำหนดให้เสียเงินเพิ่มร้อยละ  10  %  ของเงินภาษีป้าย
            -   ยื่นแบบแสดงรายการภาษีป้ายโดยไม่ถูกต้อง  ให้เสียเงินเพิ่มร้อยละ  10  %  ของภาษีป้ายที่ประเมินเพิ่มเติม
             -  ผู้ใดรู้อยู่แล้วหรือจงใจแจ้งความอันเป็นเท็จให้ถ้อยคำเท็จ  หรือนำพยานหลักฐานเท็จมาแสดง  เพื่อพยายามหลีกเลี่ยงการเสียภาษีป้ายต้องระวางโทษจำคุกไม่เกิน  1  ปี  หรือปรับตั้งแต่  5,000-50,000  บาท  หรือทั้งจำทั้งปรับ
อัตราภาษีป้าย
            1)  ป้ายที่มีอักษรไทยล้วนให้คิดอัตรา  3  บาท  ต่อ  500  ตารางเซนติเมตร
            2)  ป้ายที่มีอักษรไทยปนอักษรต่างประเทศและหรือปนกับภาพ  หรือเครื่องหมายอื่น               

ให้คิดอัตรา  20  บาท  ต่อ  500  ตารางเซนติเมตร
            3)  ป้ายดังต่อไปนี้ให้คิดอัตรา  40  บาท  ต่อ  500  ตารางเซนติเมตร
                 ก.  ป้ายที่ไม่มีอักษรไทยไม่ว่าจะมีภาพ  หรือ  เครื่องหมายใด ๆ หรือไม่
                 ข.  ป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ

            4)  ป้ายที่เปลี่ยนแปลงแก้ไขตามมาตรา  14(3)  ความว่าเปลี่ยนแปลงแก้ไขพื้นที่ป้ายข้อความ  ภาพหรือเครื่องหมายบางส่วน  ในป้ายที่ได้เสียภาษีป้ายแล้วอันเป็นเหตุให้ต้องเสียภาษีเพิ่มขึ้น  ให้คิดอัตรา  ตาม (1) (2)  หรือ (3)  ป้ายแล้วและให้เสียเฉพาะจำนวนเงินภาษีที่เพิ่มขึ้น
             5)   ป้ายตาม (1)  (2) (3)  เมื่อคำนวณพื้นที่ของป้ายแล้วถ้ามีอัตราที่ต้องเสียภาษีต่ำกว่าป้าย 200  บาท ให้เสียป้ายละ 200 บาท
